Jukka Jalonen

| Jukka Jalonen |
| --- | --- |
 Jalonen Helsingissä vuonna 2016.
Henkilötiedot
Syntynyt: 2. marraskuuta 1962 (ikä 61)  Riihimäki
Kansalaisuus:   Suomi
Jääkiekkoilija
Seura
Seura:  Italian maajoukkue
Tehtävä:  päävalmentaja
Pelaajaura
Pääsarjaura:  1985–1986
Seurat:  JyP HT (SM-liiga)
Valmennusura
Vuodet:  1991–2026
Seurat:  Suomen 17-vuotiaiden maajoukkue   Ilves (SM-liiga)   Suomen alle 18-vuotiaiden jääkiekkomaajoukkue   Lukko (SM-liiga)   Sport (I-divisioona)   HC Alleghe (Serie A)   Newcastle Jesters (BISL)   HPK (SM-liiga)   Suomen maajoukkue   SKA Pietari (KHL)   Suomen alle 20-vuotiaiden jääkiekkomaajoukkue   Jokerit (KHL)   Italian maajoukkue
  [ Muokkaa Wikidatassa ]   
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | Päävalmentaja |  |
|  Pronssia | Vancouver 2010 | Päävalmentaja |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2022 | Päävalmentaja |  |
|  Kultaa | Slovakia 2019 | Päävalmentaja |  |
|  Kultaa | Slovakia 2011 | Päävalmentaja |  |
|  Hopeaa | Latvia 2021 | Päävalmentaja |  |
|  Pronssia | Kanada 2008  | 2. Valmentaja |  |
| U20 MM-kilpailut  | U20 MM-kilpailut  | U20 MM-kilpailut  |  |
|  Kultaa | Suomi 2016 | Päävalmentaja |  |
Jukka Pertti Juhani Jalonen (s. 2. marraskuuta 1962 Riihimäki) on suomalainen jääkiekkovalmentaja, joka on toimi Suomen jääkiekkomaajoukkueen päävalmentajana vuosina 2008–2013 ja 2018–2024. Kolmella miesten maailmanmestaruudella ja yhdellä olympiavoitolla hän on Suomen maajoukkueen kaikkien aikojen menestyksekkäin päävalmentaja. Kesästä 2024 vuoden 2026 olympiakauden loppuun hän valmentaa Italian jääkiekkomaajoukkuetta.
Jalonen aloitti valmentajauransa 1990-luvulla SM-liigassa valmentaen  Tampereen Ilvestä ja Rauman Lukkoa. Hänen läpimurtonsa tapahtui Hämeenlinnan Pallokerhossa, joka saavutti Jalosen johdolla vuosina 2001–2007 Suomen mestaruuden ja neljä pronssimitalia.
Jalonen oli apuvalmentajana Suomen maajoukkueessa, joka voitti pronssia MM-kilpailuissa 2008. Ensimmäisellä päävalmentajakaudellaan Suomi voitti pronssia talviolympialaisissa 2010 ja maailmanmestaruuden 2011. Jalosesta tuli ensimmäinen suomalainen MM-kultaa voittanut päävalmentaja.
Vuosina 2012–2018 Jalonen valmensi KHL-liigassa ensin SKA Pietaria ja myöhemmin Helsingin Jokereita. Jalonen valmensi lisäksi Suomen nuorten maajoukkueen maailmanmestaruuteen kotikisoissa 2016. Jalosesta tuli kanadalaisen Mike Babcockin jälkeen toinen valmentaja, joka on johdattanut maansa edustusjoukkueen maailmanmestaruuteen sekä nuorten että aikuisten sarjoissa. Vuonna 2018 Jalonen palasi maajoukkueen valmentajaksi Lauri Marjamäen siirryttyä toiseen suuntaan Jokereihin.
Toisella päävalmentajakaudellaan Jalonen johdatti miesten maajoukkueen maailmanmestaruuteen vuosina 2019 ja 2022, sekä Suomen maajoukkuehistorian ensimmäiseen olympiakultaan talviolympialaisissa 2022.
Jalonen on valittu vuoden valmentajaksi Suomen urheilugaalassa 2011, 2016 ja 2022. Jalonen nimitettiin Jyväskylän yliopiston kunniatohtoriksi toukokuussa 2023.